 Ilu 18  Onye na-akpa iche ga-achọ ihe na-agụ naanị onwe ya; ọ bụ ezi amamihe niile ka ọ ga-agbaso mgba.Nghọta adịghị atọ onye ọ bụla dị nzuzu ụtọ, ọ gwụla ma è kpughere ihe dị nobi ya.Mgbe onye ajọ omume batara, nlelị ga-abatakwa; ihe ihere na nkọcha na-agakọkwa.Okwu ọnụ mmadụ bụ mmiri miri emi. Isi iyi na-asụpụta asụpụta ka olulu mmiri nke amamihe bụ.Imelara onye ajọ omume ihe adịghị mma, ọ dịghịkwa mma igbochi onye ezi omume inweta ikpe ziri ezi.Egbugbere ọnụ onye nzuzu na-ese okwu, ọnụ ya na-akpọkwa ụtarị òkù.Ọnụ onye nzuzu bụ mbibi ya, egbugbere ọnụ ya bụkwaara mkpụrụ obi ya ọnyà.Okwu onye nkwutọ dị ka ihe a ga-elo ọkụ ọkụ, nke na-agbadaru nala ala afọ.Onye dịkwa umengwụ nọrụ ya bụ nwanne onye na-akpata mbibi.Aha Jehova bụ ụlọ elu siri ike. Nime ya ka onye ezi omume na-agbaba, e wee chebe ya.Ihe dị oké ọnụ ahịa nke ọgaranya bụ obodo ya siri ike, ha dịkwa ka mgbidi nchebe nechiche ya.Obi mmadụ na-adị elu tupu nkụpịa abịa, ịdị umeala nobi na-abịakwa tupu otuto.Mgbe onye ọ bụla na-aza okwu tupu ya anụ ya, ọ bụụrụ ya nzuzu na mmechuihu.Mmụọ mmadụ pụrụ idi ihe na-arịa ya; ma mmụọ dara mbà, ònye pụrụ idi ya?Obi onye nwere nghọta na-enweta ihe ọmụma, ntị ndị maara ihe na-achọkwa ihe ọmụma.Onyinye mmadụ ga-emeghere ya oghere buru ibu, ọ ga-edugakwa ya ọbụna nihu ndị ukwu.Onye bu ụzọ nokwu ikpe ya bụ onye ezi omume; onye nke ọzọ na-abata ma mee ka a chọpụta ihe bụ eziokwu banyere onye ahụ.Ife nza na-eme ka ọbụna esemokwu kwụsị, ọ na-egbokwa ọgụ netiti dike na dike ibe ya.Nwanne e mejọrọ karịrị obodo siri ike; e nwekwara esemokwu ndị dị ka ihe ntụchi ụlọ elu.A ga-esi nokwu ọnụ mmadụ mee ka afọ ju ya; ihe si negbugbere ọnụ ya pụta ga-eju ya afọ.Ọnwụ na ndụ dị ire naka, onye hụrụ ya nanya ga-erikwa ihe si na ya pụta.Mmadụ ọ chọtawo ezi nwunye? Onye ahụ achọtawo ihe ọma, ọ na-enwetakwa amara naka Jehova.Arịrịọ ka onye dara ogbenye na-arịọ, ma onye bara ọgaranya na-aza okwu ike ike.E nwere ndị enyi na-achọkarị ịkụrisị ibe ha, ma e nwere enyi nke na-arapara nahụ karịa nwanne. 